Bizottság határozata

(1974. január 22.)

a közösségi bevételek és kiadások tagállamokban történő ellenőrzése vonatkozó hatáskör átruházásáról

(74/55/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösségek egységes Tanácsának és egységes Bizottságának létrehozásáról szóló szerződésre;

tekintettel a legutóbb a 1973. január 6-i határozattal módosított, a Bizottság 1967. július 6-i átmeneti eljárási szabályzatára;

mivel a közös agrárpolitika finanszírozásáról szóló, 1970. április 21-i 729/70/EK [1] tanácsi rendelet 9. cikke (2) bekezdésének 3. és 4. albekezdésében úgy rendelkezik, hogy a Bizottság a tagállamokat felkérheti olyan ellenőrzések vagy vizsgálatok lefolytatására, amelyekhez bizonyos esetekben, az a többi tagállam közigazgatási szerveinek részvételét kérheti;

mivel a tagállamok pénzügyi hozzájárulásainak a Közösségek saját forrásaival történő helyettesítéséről szóló 1970. április 21-i határozat végrehajtásáról szóló, 1971. január 2-i 2/71/EGK, Euratom, ESZAK [2] tanácsi rendelete 14. cikke (2) bekezdésének első albekezdésében úgy rendelkezik, hogy a Bizottság jogosult a tagállamokat további ellenőrzések végrehajtására felkérni, valamint arra, hogy magát a Bizottságot a tagállam által végrehajtott ellenőrzésekbe bevonják;

mivel a közös agrárpolitika finanszírozása keretében történt szabálytalanságokról és tévesen kifizetett összegek behajtásáról, valamint egy információs rendszer e téren történő létrehozásáról szóló, 1972. február 7-i 283/72/EK [3] tanácsi rendelet 6. cikke (1) bekezdésének első albekezdésében elrendeli, hogy azokban az esetekben, ahol meglátása szerint szabálytalanság vagy gondatlanság fordult elő, a Bizottság az érintett tagállamokat felkérheti közigazgatási vizsgálat lefolytatására;

mivel az Európai Szociális Alap működésének bizonyos igazgatási és pénzügyi eljárásairól szóló, 1972. április 24-i 858/72/EK [4] tanácsi rendelet 5. cikke (3) bekezdésében úgy rendelkezik, hogy a Bizottság a tagállamokat olyan ellenőrzések vagy vizsgálatok lefolytatására kérheti fel, amelyekhez bizonyos esetekben a többi tagállam közigazgatási szerveinek részvételét is kérheti;

mivel e hatáskörök hatékony érvényesítése érdekében, a Bizottságnak képesnek kell lennie arra, hogy igen rövid időn belül meghozza a szükséges intézkedéseket; mivel e célból a hatáskört a pénzügyi ellenőrzésért felelős, a Bizottság nevében és annak felelősségi körével eljáró bizottsági tagra kell ruházni, akinek személyéhez az elnök és a szóban forgó közösségi bevételért és kiadásokért, valamint a megfelelő vámrendeletek meghozataláért felelős bizottsági tag egyaránt beleegyezését adta;

mivel e hatáskörök bizottsági felülvizsgálat alá tartoznak, és azokat a Bizottság által megállapított iránymutatások szerint kell gyakorolni;

mivel a Bizottságot az átruházott hatáskörök gyakorlásának minden egyes esetéről értesíteni kell;

mivel hatáskörök ezen átruházása nem zárja ki bármely témának a teljes Bizottság által történő megtárgyalását, amennyiben azt a Bizottság szükségesnek látja,

A KÖVETKEZŐKÉPPEN HATÁROZOTT:

1. cikk

(1) A pénzügyi ellenőrzésért felelős, az elnök jóváhagyásával eljáró bizottsági tagot, a kérdéses bevételek és kiadások ellenőrzéséért felelős tagot, valamint a megfelelő vámrendeletek meghozataláért felelős tagot a Bizottság által megállapított irányelvek szerint fel kell hatalmazni arra, hogy a 729/70/EGK rendelet 9. cikke (2) bekezdésének 3. és 4. albekezdése szerinti, a 2/71/EGK, Euratom, ESZAK rendelet 14. cikke (2) bekezdésének 1. albekezdése szerinti, a 283/72/EGK rendelet 6. cikke (1) bekezdésének 1. albekezdése szerinti, valamint a 858/72/EGK rendelet 5. cikke (3) bekezdése szerinti intézkedéseket végrehajtsa.

Sürgős ügyekben és az így felhatalmazott tagok távolléte esetén, a pénzügyi ellenőrzésért felelős tag távolléte kivételével, a jóváhagyást a főigazgatók és a kérdéses bevételekért és kiadásokért, valamint a megfelelő vámrendeletek meghozataláért felelős szervezeti egységek vezetői adhatják meg.

Az elnök távolléte esetén e jóváhagyást az elnök kabinetfőnöke adhatja meg.

(2) Az (1) bekezdés szerint meghatalmazott bizottsági tag a Bizottság nevében és annak felelősségével köteles eljárni. Ez a bizottsági tag minden döntésről köteles a Bizottságot tájékoztatni.

(3) A Bizottságot az e cikk (1) bekezdése értelmében végrehajtott minden egyes intézkedésről értesíteni kell.

2. cikk

Ez a határozat 1974. február 23-án lép hatályba.

Kelt Brüsszelben, 1974. január 22-én.

a Bizottság részéről

W. Haferkamp

az alelnök

[1] HL L 94., 1970.4.28., 13. o.

[2] HL L 3., 1971.1.5., 1. o.

[3] HL L 36., 1972.2.10., 1. o.

[4] HL L 101., 1972.4.28., 3. o.

--------------------------------------------------